title: A Tanács 2011/72/KKBP határozata ( 2011. január 31. ) a tunéziai helyzet tekintetében egyes személyekkel és szervezetekkel szemben hozott korlátozó intézkedésekről

text:
               2.2.2011

               HU

               Az Európai Unió Hivatalos Lapja

               L 28/62

         A TANÁCS 2011/72/KKBP HATÁROZATA
   (2011. január 31.)
   a tunéziai helyzet tekintetében egyes személyekkel és szervezetekkel szemben hozott korlátozó intézkedésekről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. január 31-én megerősítette a Tunéziával és népével való teljes szolidaritását, továbbá kiemelte, hogy támogatja a stabil demokrácia, a jogállamiság és a demokratikus pluralizmus létrehozása, valamint az emberi jogok és az alapvető szabadságok teljes körű tiszteletben tartása érdekében kifejtett erőfeszítéseket.

               (2)

               A Tanács emellett úgy határozott, hogy korlátozó intézkedéseket vezet be a tunéziai állami pénzeszközök hűtlen kezeléséért felelős személyekkel szemben, akik megfosztják a tunéziai népet a gazdaságuk és társadalmuk fenntartható fejlődéséből származó előnyöktől, és gyengítik a demokrácia kibontakozását az országban.

               (3)

               Egyes intézkedések végrehajtásához az Unió további fellépése szükséges,

         ELFOGADTA EZT A HATÁROZATOT:
   1. cikk
   (1)   Be kell fagyasztani a mellékletben felsorolt, Tunézia állami pénzeszközeinek hűtlen kezeléséért felelős személyekhez, valamint a hozzájuk kapcsolódó természetes és jogi személyekhez, illetve szervezetekhez tartozó, tulajdonukat képező, általuk birtokolt vagy ellenőrzött valamennyi pénzeszközt és gazdasági forrást.
   (2)   A mellékletben felsorolt természetes és jogi személyek, valamint szervezetek rendelkezésére vagy javára – sem közvetve, sem közvetlenül – semmiféle pénzeszköz vagy gazdasági forrás nem bocsátható.
   (3)   A hatáskörrel rendelkező tagállami hatóság az általa megfelelőnek ítélt feltételekkel engedélyezheti egyes befagyasztott pénzeszközök vagy gazdasági források felszabadítását vagy rendelkezésre bocsátását, annak megállapítását követően, hogy a pénzeszközök vagy gazdasági források:

               a)

               a mellékletben felsorolt személyek és eltartott családtagjaik alapvető kiadásainak fedezéséhez szükségesek, beleértve az élelmiszereket, a lakbér vagy jelzáloghitel, a gyógyszerek és az orvosi ellátás, az adók, a biztosítási díjak és a közüzemi díjak kifizetését;

               b)

               kizárólag ésszerű mértékű szakértői díjak, illetve jogi szolgáltatásokhoz kapcsolódóan felmerült kiadások fedezésére szolgálnak;

               c)

               kizárólag a befagyasztott pénzeszközök vagy gazdasági források szokásos kezelési vagy fenntartási költségeinek, illetve szolgáltatási díjainak kiegyenlítésére szolgálnak; vagy

               d)

               rendkívüli kiadások fedezéséhez szükségesek, feltéve, hogy a hatáskörrel rendelkező hatóság az engedély megadását megelőzően legalább két héttel közölte a többi tagállam hatáskörrel rendelkező hatóságával és a Bizottsággal azokat az indokokat, amelyek alapján úgy véli, hogy az adott estre vonatkozó engedélyt meg kell adni.

         A tagállamok tájékoztatják a többi tagállamot és a Bizottságot az e bekezdés alapján megadott engedélyekről.
   (4)   Az (1) bekezdéstől eltérve a tagállamok hatáskörrel rendelkező hatóságai engedélyezhetik egyes befagyasztott pénzeszközök vagy gazdasági források felszabadítását, amennyiben teljesülnek a következő feltételek:

               a)

               a pénzeszközök vagy a gazdasági források az 1. cikk (1) bekezdésében említett természetes vagy jogi személy, szervezet vagy szerv mellékletbe történő felvételének időpontját megelőzően keletkezett bírósági, közigazgatási vagy választott bírósági határozaton alapuló zálogjog, vagy a szóban forgó időpontot megelőzően hozott bírósági, közigazgatási vagy választott bírósági határozat hatálya alá tartoznak;

               b)

               a pénzeszközöket vagy a gazdasági forrásokat kizárólag ilyen zálogjoggal biztosított vagy ilyen határozatban érvényesként elismert követelések teljesítésére fogják használni, az ilyen követelésekkel rendelkező személyek jogai tekintetében irányadó törvényekben és rendelkezésekben meghatározott korlátokon belül;

               c)

               a zálogjog vagy a határozat nem a mellékletben felsorolt természetes vagy jogi személy, szervezet vagy szerv javát szolgálja; és

               d)

               a zálogjog vagy a határozat elismerése nem ellentétes az érintett tagállam közrendjével.

         A tagállamok tájékoztatják a többi tagállamot és a Bizottságot az e bekezdés alapján megadott engedélyekről.
   (5)   A (2) bekezdés nem alkalmazandó a befagyasztott számlák alábbi növekményeire:

               a)

               kamatok, vagy az említett számlákon jelentkező egyéb hozamok; vagy

               b)

               olyan szerződések, megállapodások vagy kötelezettségek alapján esedékes kifizetésekre, amelyeket azt megelőzően kötöttek meg, vagy amelyek azt megelőzően keletkeztek, hogy ezek a számlák e határozat rendelkezéseinek hatálya alá kerültek;

         feltéve, hogy e kamatok, egyéb hozamok és kifizetések továbbra is az (1) bekezdés hatálya alá tartoznak.
   2. cikk
   (1)   Valamely tagállamnak vagy az Unió külügyi és biztonságpolitikai főképviselőjének a javaslata alapján a Tanács összeállítja és szükség esetén módosítja a mellékletben foglalt jegyzéket.
   (2)   A Tanács – amennyiben a cím ismert, közvetlenül, egyéb esetben pedig értesítés közzététele útján – közli döntését és a jegyzékbe vétel okait az érintett személlyel vagy szervezettel, lehetővé téve számára, hogy észrevételeket tegyen.
   (3)   Amennyiben észrevételt vagy új érdemi bizonyítékot nyújtanak be, a Tanács felülvizsgálja döntését, és erről értesíti az érintett személyt vagy szervezetet.
   3. cikk
   (1)   A mellékletnek tartalmaznia kell a jegyzékben szereplő személyek és szervek jegyzékbe vételének indokolását.
   (2)   A mellékletnek tartalmaznia kell továbbá az érintett személyek és szervezetek azonosításához szükséges adatokat, amennyiben azok rendelkezésre állnak. Személyek esetében ilyen adat lehet a név – beleértve az álneveket is –, a születési idő és hely, az állampolgárság, az útlevél és a személyazonosító okmány száma, a nem, a cím – amennyiben ismert –, valamint a beosztás vagy a foglalkozás. Szervezetek esetében ilyen adat lehet a név, a bejegyzés helye és ideje, a nyilvántartási szám és a székhely.
   4. cikk
   Annak érdekében, hogy a fent említett intézkedések a legnagyobb hatást fejtsék ki, az Unió arra ösztönzi a harmadik országokat, hogy fogadjanak el az e határozatban foglaltakhoz hasonló korlátozó intézkedéseket.
   5. cikk
   Ezt a határozatot 12 hónapos időtartamra kell alkalmazni. A határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, a határozatot meg kell újítani, vagy adott esetben módosítani kell.
   6. cikk
   Ez a határozat az elfogadásának napján lép hatályba.

      Kelt Brüsszelben, 2011. január 31-én.

            a Tanács részéről

            az elnök

         C. ASHTON

      MELLÉKLET

         AZ 1. CIKKBEN EMLÍTETT SZEMÉLYEK ÉS SZERVEZETEK JEGYZÉKE

                  Név

                  Azonosításra szolgáló adatok

                  Jogalap

                  1.

                  Zine el-Abidine Ben Hamda Ben Ali

                  született: 1936. szeptember 3-án; útlevélszám: D005686, lejárata: 2011. december 24-én, valamint D012100, lejárata: 2014. január 15-én

                  A tunéziai hatóságok nyomozást folytatnak ellene ingó- és ingatlanvagyon hűtlen kezelése, és pénzmosási műveletek részeként több országban bankszámlák megnyitása és ilyen célból történő vagyonszerzés miatt.

                  2.

                  Leïla Bent Mohammed Trabelsi, Ben Ali (házastársa)

                  született: 1956. október 24-én; útlevélszám: D005687, lejárata: 2011. december 24-én, valamint D012101, lejárata: 2014. január 15-én

                  A tunéziai hatóságok nyomozást folytatnak ellene ingó- és ingatlanvagyon hűtlen kezelése, és pénzmosási műveletek részeként több országban bankszámlák megnyitása és ilyen célból történő vagyonszerzés miatt.


title: A Tanács határozata (2001. július 13.) az Európai Közösség által az Energia Charta Egyezmény kereskedelmi vonatkozású rendelkezései módosításának elfogadásáról

text:
Fontos jogi nyilatkozat

|

32001D0595

Hivatalos Lap L 209 , 02/08/2001 o. 0032 - 0032

		A Tanács határozata(2001. július 13.)az Európai Közösség által az Energia Charta Egyezmény kereskedelmi vonatkozású rendelkezései módosításának elfogadásáról(2001/595/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben a 300. cikk (2) bekezdése első albekezdésének első mondatával,tekintettel a Bizottság javaslatára,mivel:(1) Az Európai Közösségek a 98/181/EK, ESZAK, Euratom tanácsi és bizottsági határozatban [1], amely hivatkozás formájában tartalmazta a GATT 1947 megfelelő rendelkezéseit, megkötötte az Energia Charta Egyezményt.(2) A WTO megfelelő rendelkezéseinek hivatkozás formájában történő felvétele az Energia Charta Egyezménybe a GATT 1947 ott található rendelkezései helyett, valamint az energiaipari berendezések jegyzékének beiktatása a kereskedelmi rendelkezésekbe a Közösség érdekét szolgálja.(3) A közös kereskedelempolitika a Közösség kizárólagos hatáskörébe tartozik.(4) Az 1998. április 24-én tartott Energia Charta Konferencián és a Nemzetközi Konferencián megállapodtak az Energia Charta Egyezmény kereskedelmi vonatkozású rendelkezései módosításának szövegéről, beleértve az energiaipari berendezések jegyzékét, valamint a vonatkozó határozatokról, értelmező záradékokról és nyilatkozatokról (kereskedelmi módosítás).(5) A 98/537/EK tanácsi határozattal [2] a Közösség jóváhagyta a kereskedelmi módosítás szövegét és átmeneti alkalmazását annak hatálybalépéséig.(6) A kereskedelmi módosítás elfogadása elősegíti az Európai Közösség célkitűzéseinek elérését. Az említett módosítást ennek megfelelően jóvá kell hagyni,A KÖVETKEZŐKÉPPEN HATÁROZOTT:1. cikkAz Energia Charta Egyezmény kereskedelmi vonatkozású rendelkezéseinek módosítását az Európai Közösség nevében a Tanács jóváhagyja.2. cikkA Tanács elnöke a Közösség nevében az Energia Charta Egyezmény 39. és 49. cikkével összhangban az Energia Charta Egyezmény kereskedelmi vonatkozású rendelkezései módosításának jóváhagyó okiratát letétbe helyezi a Portugál Köztársaság Kormányánál.3. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 2001. július 13-án.a Tanács részérőlaz elnökM. Verwilghen[1] HL L 69., 1998.3.9., 1. o.[2] HL L 252., 1998.9.12., 21. o.--------------------------------------------------


title: A Tanács 2014/125/KKBP határozata ( 2014. március 10. ) a Közép-afrikai Köztársasággal szembeni korlátozó intézkedésekről szóló 2013/798/KKBP határozat módosításáról

text:
               11.3.2014

               HU

               Az Európai Unió Hivatalos Lapja

               L 70/22

      A TANÁCS 2014/125/KKBP HATÁROZATA

   (2014. március 10.)
   a Közép-afrikai Köztársasággal szembeni korlátozó intézkedésekről szóló 2013/798/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2013. december 23-án elfogadta a Közép-afrikai Köztársasággal szembeni korlátozó intézkedésekről szóló 2013/798/KKBP tanácsi határozatot (1).

               (2)

               Az Egyesült Nemzetek Szervezetének Biztonsági Tanácsa 2014. január 28-án elfogadta a 2134 (2014) sz. határozatát.

               (3)

               Az Egyesült Nemzetek Szervezete Biztonsági Tanácsának 2134 (2014) sz. határozata előírja, hogy utazási korlátozások alkalmazására és pénz- és vagyoni eszközök befagyasztására vonatkozó intézkedéseket kell hozni azon személyeket és szervezeteket illetően, amelyeket a 2127 (2013) ENSZ BT-határozat 57. pontja értelmében létrehozott bizottság a 2134 (2014) ENSZ BT-határozatban megállapított kritériumok alapján jegyzékbe vesz.

               (4)

               A 2134 (2014) ENSZ BT-határozat továbbá megerősíti és meghosszabbítja a 2127 (2013) ENSZ BT-határozat által bevezetett fegyverembargót. A 2134 (2014) ENSZ BT-határozat ezenkívül előírja, hogy a fegyverembargó nem alkalmazandó a kizárólag az Európai Unió közép-afrikai köztársasági művelete (EUFOR RCA) általi használatra vagy annak támogatására szánt fegyverekre.

               (5)

               Ezen túlmenően módosítani kell a kizárólag a közép-afrikai köztársaságbeli béke megszilárdítását elősegítő misszió (MICOPAX), a Közép-afrikai Köztársaságot támogató, afrikai vezetésű nemzetközi támogató misszió (MISCA), az Egyesült Nemzetek Integrált Béketeremtő Hivatala (BINUCA) és őregysége, az afrikai uniós regionális akciócsoport (AU-RTF), a Közép-afrikai Köztársaságban állomásozó francia fegyveres erők, valamint az EUFOR RCA általi használatra vagy ezek támogatására szánt fegyverek és kapcsolódó anyagok értékesítésére, szállítására, átadására vagy kivitelére vonatkozó eltérés hatályát oly módon, hogy az a technikai segítségnyújtás és a pénzügyi támogatás biztosítására is kiterjedjen.

               (6)

               Egyes intézkedések végrehajtásához további uniós fellépés szükséges.

               (7)

               A 2013/798/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/798/KKBP határozat a következőképpen módosul:

               (1)

               A 2. cikk (1) bekezdésének a) pontja helyébe a következő szöveg lép:

                           „a)

                           a kizárólag a közép-afrikai köztársaságbeli béke megszilárdítását elősegítő misszió (MICOPAX), a Közép-afrikai Köztársaságot támogató, afrikai vezetésű nemzetközi támogató misszió (MISCA), az Egyesült Nemzetek Integrált Béketeremtő Hivatala (BINUCA) és őregysége, az afrikai uniós regionális akciócsoport (AU-RTF), a Közép-afrikai Köztársaságban állomásozó francia fegyveres erők, valamint az Európai Unió közép-afrikai köztársasági művelete (EUFOR RCA) általi használatra vagy ezek támogatására szánt fegyverek és kapcsolódó anyagok értékesítésére, szállítására, átadására vagy kivitelére, valamint az ezekhez kapcsolódó technikai segítségnyújtásra, illetve finanszírozásra és pénzügyi támogatásra.”.

               (2)

               A szöveg a következő cikkekkel egészül ki:
               „2a. cikk
               (1)   A tagállamok megteszik a megfelelő intézkedéseket minden olyan személy területükre való belépésének vagy területükön történő átutazásának megakadályozására, akik a 2127 (2013) ENSZ BT-határozat 57. pontja értelmében létrehozott bizottság (a továbbiakban: a bizottság) megállapítása szerint részt vesznek a Közép-afrikai Köztársaság békéjét, biztonságát vagy stabilitását veszélyeztető cselekményekben vagy támogatják azokat, ideértve az átmeneti megállapodásokat veszélyeztető vagy megsértő cselekedeteket, a politikai átmeneti folyamatokat – mint például a demokratikus, szabad és tisztességes választások felé való átmenetet – veszélyeztető vagy akadályozó, vagy az erőszakot tápláló cselekedeteket is, többek között amely személyek:

                           a)

                           megsértik a 2127 (2013) ENSZ BT-határozat 54. pontjával bevezetett fegyverembargót és ezen határozat 1. cikkét, illetve közvetve vagy közvetlenül fegyvereket és kapcsolódó anyagokat szállítottak, értékesítettek vagy adtak át közép-afrikai köztársasági fegyveres csoportoknak vagy bűnszövetkezeteknek, illetve vettek át azoktól, vagy technikai tanácsadásban, képzésben vagy támogatásban, többek között finanszírozásban és pénzügyi támogatásban részesültek közép-afrikai köztársasági fegyveres csoportok vagy bűnszövetkezetek erőszakos tevékenységeivel kapcsolatosan;

                           b)

                           részt vesznek a nemzetközi emberi jogi normákat vagy a nemzetközi humanitárius jogot megsértő cselekedetek vagy emberi jogi visszaélésnek minősülő cselekedetek tervezésében, irányításában vagy elkövetésében a Közép-afrikai Köztársaságban, ideértve a nemi erőszakot, a civil lakosság célba vételét, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is;

                           c)

                           az alkalmazandó nemzetközi jogot megsértve gyermekeket toboroznak vagy használnak fel fegyveres konfliktusokban;

                           d)

                           a Közép-afrikai Köztársaság természeti erőforrásainak – többek között a gyémánt, a vadon élő állatok és növények, valamint az ezekből készült termékek – illegális kiaknázásán keresztül támogatást nyújtanak fegyveres csoportoknak vagy bűnszövetkezeteknek;

                           e)

                           akadályozzák a Közép-afrikai Köztársaságba irányuló humanitárius segélyek kiszállítását, az ezekhez való hozzáférést vagy szétosztásukat;

                           f)

                           részt vesznek az ENSZ-missziók vagy nemzetközi biztonsági erők, mint például a BINUCA, a MISCA, az Európai Unió művelete (EUFOR RCA) és egyéb, ezeket támogató erők elleni támadások tervezésében, irányításában, finanszírozásában vagy végrehajtásában;

                           g)

                           a bizottság által jegyzékbe vett valamely szervezet vezetői, támogatói vagy a szervezet érdekében, nevében, vagy annak irányítása szerint cselekedtek;

                     az ezen határozat mellékletében szereplő jegyzéknek megfelelően.
               (2)   Az (1) bekezdés nem kötelezi a tagállamokat arra, hogy saját állampolgáraiktól megtagadják a területükre való beutazást.
               (3)   Az (1) bekezdés nem alkalmazandó, amennyiben a beutazás vagy az átutazás bírósági eljárás miatt szükséges.
               (4)   Az (1) bekezdést nem kell alkalmazni, amennyiben a bizottság eseti alapon megállapítja, hogy

                           a)

                           az utazás humanitárius okokból indokolt, a vallási kötelezettségeket is beleértve;

                           b)

                           a mentesség megadása támogatná a közép-afrikai köztársasági békére és nemzeti megbékélésre, valamint a térség stabilitására irányuló célkitűzéseket.

                     (5)   Azokban az esetekben, amikor a (3) vagy (4) bekezdésnek megfelelően egy tagállam engedélyezi a mellékletben felsorolt személyeknek a területére való belépését vagy az azon történő átutazását, az engedély az abban megjelölt célra és az érintett személyekre korlátozódik.
               2b. cikk
               (1)   Be kell fagyasztani minden olyan pénzeszközt és gazdasági erőforrást, amely azon személyek vagy szervezetek tulajdonában vagy közvetlen vagy közvetett ellenőrzése alatt áll, akik vagy amelyek a bizottság megállapítása szerint részt vesznek a Közép-afrikai Köztársaság békéjét, biztonságát vagy stabilitását veszélyeztető cselekményekben vagy támogatják azokat, ideértve az átmeneti megállapodásokat veszélyeztető vagy megsértő cselekedeteket, a politikai átmeneti folyamatokat – mint például a demokratikus, szabad és tisztességes választások felé való átmenetet – veszélyeztető vagy akadályozó, vagy az erőszakot tápláló cselekedeteket is, többek között amely személyek vagy szervezetek:

                           a)

                           megsértik a 2127 (2013) ENSZ BT-határozat 54. pontjával bevezetett fegyverembargót és ezen határozat 1. cikkét, illetve közvetve vagy közvetlenül fegyvereket és kapcsolódó anyagokat szállítottak, értékesítettek vagy adtak át közép-afrikai köztársasági fegyveres csoportoknak vagy bűnszövetkezeteknek, illetve vettek át azoktól, vagy technikai tanácsadást, képzést vagy támogatást, többek között finanszírozást és pénzügyi támogatást nyújtottak vagy abban részesültek közép-afrikai köztársasági fegyveres csoportok vagy bűnszövetkezetek erőszakos tevékenységeivel kapcsolatosan;

                           b)

                           részt vesznek a nemzetközi emberi jogi normákat vagy a nemzetközi humanitárius jogot megsértő cselekedetek vagy emberi jogi visszaélésnek minősülő cselekedetek tervezésében, irányításában vagy elkövetésében a Közép-afrikai Köztársaságban, ideértve a nemi erőszakot, a civil lakosság célba vételét, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is;

                           c)

                           az alkalmazandó nemzetközi jogot megsértve gyermekeket toboroznak vagy használnak fel fegyveres konfliktusokban;

                           d)

                           a Közép-afrikai Köztársaság természeti erőforrásainak – többek között a gyémánt, a vadon élő állatok és növények, valamint az ezekből készült termékek – illegális kiaknázásán keresztül támogatást nyújtanak fegyveres csoportoknak vagy bűnszövetkezeteknek;

                           e)

                           akadályozzák a Közép-afrikai Köztársaságba irányuló humanitárius segélyek kiszállítását, az ezekhez való hozzáférést vagy szétosztásukat;

                           f)

                           részt vesznek az ENSZ-missziók vagy nemzetközi biztonsági erők, mint például a BINUCA, a MISCA, az Európai Unió művelete (EUFOR RCA) és egyéb, ezeket támogató erők elleni támadások tervezésében, irányításában, finanszírozásában vagy végrehajtásában;

                           g)

                           a bizottság által jegyzékbe vett valamely szervezet vezetői, támogatói vagy a szervezet érdekében, nevében, vagy annak irányítása szerint cselekedtek;

                     vagy az ilyen személyek vagy szervezetek nevében vagy irányítása szerint járnak el, vagy az ilyen szervezetek tulajdonában álló vagy ellenőrzése alá tartozó szervezetek.
               Az e bekezdés szerinti személyek és szervezetek jegyzéke ezen határozat mellékletében található.
               (2)   Az (1) bekezdésben említett személyek és szervezetek számára vagy javára, közvetlenül vagy közvetetten, semmilyen pénzeszköz, vagyoni eszköz vagy gazdasági erőforrás nem bocsátható rendelkezésre.
               (3)   A tagállamok mentesítést adhatnak az (1) és (2) bekezdésben szereplő intézkedések alól az olyan pénzeszközök és gazdasági erőforrások tekintetében, amelyek:

                           a)

                           alapvető kiadások fedezéséhez szükségesek, beleértve az élelmiszerek, bérlet vagy jelzálog, gyógyszerek és orvosi kezelés, adók, biztosítási díjak és közműdíjak költségeit;

                           b)

                           kizárólag jogi szolgáltatások nyújtásával kapcsolatban felmerülő, ésszerű mértékű szakértői díjak kifizetését, illetve azzal kapcsolatos kiadások megtérítését szolgálják;

                           c)

                           kizárólag a befagyasztott pénzeszközök, egyéb pénzügyi eszközök és gazdasági források szokásos kezelési vagy fenntartási költségeinek, illetve szolgáltatási díjainak kiegyenlítésére szolgálnak;

                     azt követően, hogy a bizottságot az érintett tagállam értesítette arról a szándékáról, hogy adott esetben e pénzeszközökhöz és gazdasági forrásokhoz hozzáférést kíván engedélyezni, és a bizottság az értesítéstől számított öt munkanapon belül nem hozott elutasító határozatot.
               (4)   A tagállamok továbbá lehetővé tehetik mentesítés megadását az (1) és (2) bekezdésben szereplő intézkedések alól az olyan pénzeszközök és gazdasági erőforrások tekintetében is, amelyek:

                           a)

                           rendkívüli kiadások fedezéséhez szükségesek, azt követően, hogy az érintett tagállam erről a bizottságot értesítette, és a bizottság azt jóváhagyta;

                           b)

                           bíróság, hatóság vagy választottbíróság által elrendelt zálogjog vagy meghozott határozat tárgyát képezik, amely esetben a pénzeszközöket és gazdasági forrásokat a zálogjog vagy határozat végrehajtására fel lehet használni, azt követően, hogy az illetékes tagállam erről a bizottságot értesítette, feltéve hogy a zálogjog vagy határozat az 2014. január 28. előtt keletkezett és nem az e cikkben említett személy vagy szervezet javára szól.

                     (5)   Az (1) bekezdés nem akadályozza meg a benne említett szervezeteket abban, hogy az e határozatban szereplő listára való felvételük előtt szerződésben vállalt fizetési kötelezettségüknek eleget tegyenek, feltéve, hogy az érintett tagállam megállapította, hogy e kifizetést – akár közvetlenül, akár közvetve – nem az (1) bekezdésben említett személy vagy szervezet kapja, és azt követően, hogy az érintett tagállam tíz munkanappal ezen engedélyezést megelőzően értesítette a bizottságot az ilyen kifizetések teljesítésére vagy kézhezvételére, vagy a pénzeszközök, vagy egyéb pénzügyi eszközök vagy gazdasági erőforrások befagyasztásának e célból történő megszüntetése engedélyezésére irányuló szándékáról.
               (6)   A (2) bekezdés nem alkalmazandó a befagyasztott számlák alábbi növekményeire:

                           a)

                           kamatok vagy az ilyen számlákból származó egyéb hozamok jóváírására; vagy

                           b)

                           olyan szerződések, megállapodások vagy kötelezettségek alapján esedékes kifizetésekre, amelyeket azt megelőzően kötöttek, vagy amelyek azt megelőzően keletkeztek, hogy ezek a számlák e határozat szerinti korlátozó intézkedések hatálya alá kerültek;

                     feltéve, hogy ezek a kamatok, egyéb jövedelmek és kifizetések továbbra is az (1) bekezdés hatálya alá tartoznak.
               2c. cikk
               A Tanács a mellékletben található jegyzéket az ENSZ Biztonsági Tanácsának vagy a bizottságnak a döntései alapján állítja össze és módosítja.
               2d. cikk
               (1)   Amennyiben az ENSZ Biztonsági Tanácsa vagy a bizottság valamely személyt vagy szervezetet jegyzékbe vesz, a Tanács az érintett személyt vagy szervezetet felveszi a mellékletbe. A Tanács – amennyiben a cím ismert, közvetlenül, egyéb esetben pedig értesítés közzététele útján – közli döntését és a jegyzékbe vétel okait az érintett személlyel vagy szervezettel, lehetővé téve a személy vagy szervezet számára, hogy észrevételeket tegyen.
               (2)   Amennyiben észrevételt vagy új érdemi bizonyítékot nyújtanak be, a Tanács felülvizsgálja döntését, és erről értesíti az érintett személyt vagy szervezetet.
               2e. cikk
               (1)   A mellékletnek tartalmaznia kell a személyek és szervezetek jegyzékbe vételének az ENSZ Biztonsági Tanácsa vagy a bizottság által közölt indokát.
               (2)   A mellékletnek tartalmaznia kell továbbá az ENSZ Biztonsági Tanács vagy a bizottság által szolgáltatott, az érintett személyek vagy szervezetek azonosításához szükséges adatokat, amennyiben azok rendelkezésre állnak. Személyek esetében ilyen adat lehet a név – beleértve a névváltozatokat is –, a születési hely és idő, az állampolgárság, az útlevél és a személyazonosító igazolvány száma, a nem, a lakcím, valamint a beosztás vagy a foglalkozás. Szervezetek esetében ilyen adat lehet a név, a bejegyzés helye és ideje, a nyilvántartási szám és a székhely. A mellékletnek tartalmaznia kell továbbá az ENSZ Biztonsági Tanács vagy a bizottság általi jegyzékbe vétel időpontját.”.

               (3)

               A szöveg az e határozat mellékletében foglalt melléklettel egészül ki.

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. március 10-én.

            a Tanács részéről

            az elnök

         G. VROUTSIS

      (1)  A Tanács 2013/798/KKBP határozata (2013. december 23.) a Közép-afrikai Köztársasággal szembeni korlátozó intézkedésekről (HL L 352., 2013.12.24., 51. o.).

      MELLÉKLET

            „MELLÉKLET

               A 2a. cikkben említett személyek és a 2b. cikkben említett személyek és szervezetek jegyzéke

                        A.

                        Személyek

                        B.

                        Szervezetek”.


title: 2014/360/EU: Az Európai Központi Bank határozata ( 2014. április 14. ) a felülvizsgálati testület, valamint annak működési szabályzata létrehozásáról (EKB/2014/16)

text:
               14.6.2014

               HU

               Az Európai Unió Hivatalos Lapja

               L 175/47

         AZ EURÓPAI KÖZPONTI BANK HATÁROZATA
   (2014. április 14.)
   a felülvizsgálati testület, valamint annak működési szabályzata létrehozásáról

      (EKB/2014/16)

      (2014/360/EU)

   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 1024/2013/EU tanácsi rendeletre (1) és különösen annak 24. cikkére,
   mivel:

               (1)

               Az 1024/2013/EU rendelet 24. cikkének (1) bekezdése alapján a 24. cikk (5) bekezdésével összhangban benyújtott felülvizsgálati kérelmet követően a felülvizsgálati testület végzi el az Európai Központi Bank (EKB) által az 1024/2013/EU rendeletben az EKB-ra ruházott jogkörben hozott határozatok belső adminisztratív felülvizsgálatát.

               (2)

               Az 1024/2013/EU rendelet 24. cikkének (10) bekezdése alapján az EKB elfogadja a felülvizsgálati testület működési szabályzatát, amely közzétételre kerül.

               (3)

               Az 1024/2013/EU rendelet 24. cikkének (11) bekezdése alapján a felülvizsgálati testület létrehozása nem jár az Európai Unió Bírósága előtti eljárás indítására vonatkozó, a Szerződésekben foglalt jog sérelmével.

               (4)

               Az EKB által az 1024/2013/EU rendelet alapján hozott határozat címzettje, illetve a határozat által közvetlenül és egyénileg érintett személyek a Bíróság előtti eljárás megindítását megelőzően kérhetik a határozatnak a felülvizsgálati testület által történő felülvizsgálatát,

         ELFOGADTA EZT A HATÁROZATOT:
   BEVEZETŐ FEJEZET
   1. cikk
   Kiegészítő jelleg
   Ez a határozat kiegészíti az Európai Központi Bank eljárási szabályzatát. Az ebben a határozatban használt kifejezések az Európai Központi Bank eljárási szabályzatában meghatározott jelentéssel bírnak.
   I. FEJEZET

      A FELÜLVIZSGÁLATI TESTÜLET

   2. cikk
   A testület létrehozása
   A felülvizsgálati testület ezennel megalapításra kerül.
   3. cikk
   Összetétel
   (1)   A felülvizsgálati testület öt tagból áll, akiket a (3) bekezdésben meghatározott feltételek alapján két póttag helyettesít.
   (2)   A felülvizsgálati testület tagjai és két póttagja nagyra becsült személyek, akik valamely tagállamból származnak, és banki területen vagy más pénzügyi szolgáltatások területén kellően magas szinten szerzett igazolt szaktudással és szakmai gyakorlattal – többek közt felügyeleti ismeretekkel – rendelkeznek. A testület tagjai és két póttagja nem tartoznak az EKB, az illetékes hatóságok vagy egyéb olyan nemzeti vagy uniós intézmények, szervek, hivatalok és ügynökségek jelenlegi alkalmazottai közé, amelyek részt vesznek az 1024/2013/EU rendelet alapján az EKB által ellátott feladatok végrehajtásában.
   (3)   A két póttag ideiglenesen helyettesíti a felülvizsgálati testület tagjait azok ideiglenes munkaképtelensége, halála, lemondása vagy felmentése esetében, vagy amennyiben egy adott felülvizsgálati kérelem vonatkozásában az összeférhetetlenségre vonatkozó, komoly és megalapozott aggály áll fenn. Összeférhetetlenség merül fel, amennyiben a felülvizsgálati testület tagjának olyan magán vagy személyes érdeke áll fenn, amely befolyásolhatja, vagy látszólag befolyásolja a feladatainak pártatlan és objektív ellátását.
   4. cikk
   Kinevezés
   (1)   A felülvizsgálati testület tagjait és két póttagját a Kormányzótanács nevezi ki, a lehető legnagyobb mértékben biztosítva a megfelelő földrajzi, és a nemek közötti egyensúlyt a tagállamok viszonylatában.
   (2)   Az Európai Unió Hivatalos Lapjában közzétett nyilvános pályázati felhívást követően az Igazgatóság a felügyeleti testület meghallgatása után legkésőbb a kinevezésre vonatkozó határozatot elfogadó kormányzótanácsi ülés kezdete előtt egy hónappal megküldi a Kormányzótanácsnak a felülvizsgálati testület tagjaira és póttagjaira vonatkozó jelöléseket.
   (3)   A felülvizsgálati testület tagjait és két póttagját ötéves, egy alkalommal megújítható időtartamra nevezik ki.
   (4)   A felülvizsgálati testület tagjai és két póttagja függetlenül, a közérdeknek megfelelően járnak el. Nem utasíthatók, és nyilvános kötelezettségvállalási nyilatkozatot kell tenniük, továbbá nyilvános nyilatkozatot kell tenniük érdekeltségeikről, megjelölve azon közvetlen vagy közvetett érdekeltségeiket, illetve ezek hiányát, amelyek úgy tekinthetők, hogy függetlenségüket befolyásolhatják.
   (5)   A felülvizsgálati testület tagjainak és két póttagjának kinevezési feltételeit a Kormányzótanács állapítja meg.
   5. cikk
   Elnök és alelnök
   (1)   A felülvizsgálati testület kijelöli az elnökét és az alelnökét.
   (2)   Az elnök biztosítja a felülvizsgálati testület működését, a felülvizsgálati kérelmek hatékony kivizsgálását, valamint a működési szabályzat tiszteletben tartását.
   (3)   Az alelnök támogatást nyújt az elnöknek feladatai ellátásához, valamint az elnök akadályoztatása esetén, illetve az elnök kérésére átveszi helyét a felülvizsgálati testület működésének biztosítása érdekében.
   6. cikk
   A felülvizsgálati testület titkára
   (1)   A felügyeleti testület titkára a felülvizsgálati testület titkáraként (a továbbiakban: a titkár) is eljár.
   (2)   A titkár felelős a felülvizsgálati kérelmek hatékony kivizsgálásának előkészítéséért, a felülvizsgálati testület előzetes meghallgatásainak és meghallgatásainak megszervezésért, a vonatkozó jegyzőkönyvek vezetéséért, a felülvizsgálati kérelmek jegyzékének vezetéséért, valamint egyebekben támogatást nyújt a felülvizsgálati kérelmekkel kapcsolatban.
   (3)   Az EKB megfelelő támogatással – beleértve a jogi szakértelmet is – látja el a felülvizsgálati testületet annak érdekében, hogy elősegítse az EKB 1024/2013/EU rendelet alapján gyakorolt hatásköreinek értékelését.
   II. FEJEZET

      FELÜLVIZSGÁLAT IRÁNTI KÉRELEM

   7. cikk
   A felülvizsgálati kérelem
   (1)   Bármely olyan természetes vagy jogi személy, aki az EKB által az 1024/2013/EU rendelet alapján hozott határozat címzettje, illetve a határozat által közvetlenül és egyénileg érintett, aki belső adminisztratív felülvizsgálatot kíván kérelmezi (a továbbiakban: a kérelmező), a kifogásolt határozat megjelölésével írásbeli felülvizsgálati kérelmet terjeszthet elő a titkárnál. A felülvizsgálati kérelmet az Unió egyik hivatalos nyelvén kell benyújtani.
   (2)   A felülvizsgálati kérelem kézhezvételét a titkár késedelem nélkül megerősíti a kérelmező számára.
   (3)   A felülvizsgálati kérelmet a határozatnak a kérelmező részére történt kézbesítésétől számított egy hónapon belül lehet előterjeszteni, illetve ilyen kézbesítés hiányában attól a naptól számított egy hónapon belül, amelyen a kérelmező a határozatról tudomást szerzett.
   (4)   A kifogásolt határozatot mellékelni kell a felülvizsgálati kérelemhez, amelynek tartalmaznia kell; a) az annak alapjául szolgáló indokokat; b) a felülvizsgálat halasztó hatályának kérelmezése esetén az erre vonatkozó indokokat; c) minden olyan dokumentum másolatát, amelyre a kérelmező hivatkozni kíván; és d) az a)–c) pontokban foglaltak összegzését, amennyiben a kérelem a tíz oldalt meghaladja.
   (5)   A felülvizsgálati kérelemnek világosan meg kell jelölnie a kérelmező valamennyi elérhetőségét annak érdekében, hogy adott esetben a titkár értesítéseket küldhessen a kérelmező vagy képviselője részére. A felülvizsgálati kérelem kézhezvételéről a titkár megerősítést küld a kérelmezőnek, amelyben tájékoztatja arról, hogy a felülvizsgálati kérelem hiánytalanul került-e benyújtásra.
   (6)   A kérelmező a felülvizsgálati kérelmet a titkárhoz intézett visszavonó nyilatkozattal bármikor visszavonhatja.
   (7)   Miután a titkárnál benyújtásra került, a felülvizsgálati kérelmet annak mellékleteivel együtt késedelem nélkül továbbítani kell az intézményen belül annak érdekében, hogy az EKB képviseltetni tudja magát az eljárásban.
   8. cikk
   Előadó
   A felülvizsgálati kérelem kézhezvételét követően az elnök a felülvizsgálati testület tagjai közül – az elnököt is beleértve – kijelöli a felülvizsgálat előadóját. Az előadó kijelölése során az elnök figyelembe veszi a felülvizsgálati testület tagjainak speciális szakértelmét.
   9. cikk
   Halasztó hatály
   (1)   A (2) bekezdésben foglalt esetet kivéve a felülvizsgálati kérelem benyújtásának a kifogásolt határozat végrehajtására nincs halasztó hatálya.
   (2)   Az (1) bekezdés sérelme nélkül a felülvizsgálati testület javaslatára a Kormányzótanács felfüggesztheti a kifogásolt határozat végrehajtását, amennyiben a felülvizsgálati kérelem elfogadható és nem nyilvánvalóan megalapozatlan, valamint hogy a Kormányzótanács megítélése szerint a kifogásolt határozat azonnali végrehajtása helyrehozhatatlan károkat okozhat. A Kormányzótanács a kifogásolt határozat végrehajtásának felfüggesztéséről adott esetben a felügyeleti testület véleményének meghallgatása után határoz.
   (3)   Jelen működési szabályzatban megállapított eljárásokat – beleértve a 12. és 14. cikkben foglalt iránymutatásokra és meghallgatásokra vonatkozó szabályokat – szükség szerint alkalmazni kell a felfüggesztésre vonatkozó bármely kérdés eldöntésénél.
   III. FEJEZET

      FELÜLVIZSGÁLAT

   10. cikk
   A felülvizsgálati testület általi felülvizsgálat köre
   (1)   Az 1024/2013/EU rendelet 24. cikke (1) bekezdésével összhangban a belső adminisztratív felülvizsgálat köre arra terjed ki, hogy a releváns határozatok eljárásjogi és anyagi jogi szempontból megfelelnek-e az 1024/2013/EU rendeletnek.
   (2)   A felülvizsgálati testület felülvizsgálata a kérelmező által a felülvizsgálati kérelemben megjelölt indokok vizsgálatára korlátozódik.
   11. cikk
   A felülvizsgálati kérelem elfogadhatósága
   (1)   A felülvizsgálati testület, mielőtt megvizsgálja, hogy a felülvizsgálati kérelem jogilag megalapozott-e, dönt arról, hogy a kérelem elfogadható-e, és milyen terjedelemben. Ha a felülvizsgálati testület a felülvizsgálati kérelmet részben vagy egészben elfogadhatatlannak tartja, ezt az minősítést a 17. cikknek megfelelően bele kell foglalni a testület véleményébe.
   (2)   Az 1024/2013/EU rendelet 24. cikke (7) bekezdésében hivatkozottak szerinti új Kormányzótanácsi határozattal szemben benyújtott felülvizsgálati kérelem nem elfogadható.
   12. cikk
   Iránymutatások
   Az elnök a felülvizsgálati testület nevében iránymutatásokat adhat – beleértve a dokumentumok elkészítésére és a tájékoztatás nyújtására vonatkozó iránymutatásokat – a felülvizsgálat hatékony lefolytatása érdekében. A titkár megküldi ezen iránymutatásokat az érintett feleknek. Az elnök e célból a többi taggal is konzultálhat.
   13. cikk
   A szabályok megsértése
   (1)   Ha a kérelmező megfelelő indok nélkül megsértette a felülvizsgálati testület iránymutatásában foglaltakat, vagy jelen működési szabályzat rendelkezéseit, a testület e késedelemből származó eljárási költségek megfizetésére kötelezheti.
   (2)   Mielőtt az (1) bekezdésnek megfelelően költségviselésre kötelezést tartalmazó határozatot bocsátana ki, a felülvizsgálati testület értesíti a kérelmezőt annak érdekében, hogy lehetőséget biztosítson részére e kötelezést tartalmazó határozat kibocsátása elleni észrevételei megtételére.
   14. cikk
   Meghallgatás
   (1)   A felülvizsgálati testület szóbeli meghallgatást tarthat, amennyiben azt a felülvizsgálat tisztességes értékelése érdekében szükségesnek tartja. Jelen meghallgatáson mind a kérelmezőt, mind az EKB-t fel kell kérni szóbeli észrevételei megtételére.
   (2)   Az elnök a meghallgatás napirendjére, formájára és időpontjára nézve iránymutatást ad.
   (3)   A meghallgatásra az EKB épületében kerül sor. A meghallgatáson a titkár jelen van. A meghallgatáson harmadik személy nem vehet részt.
   (4)   Kivételes esetben az elnök a kérelmező vagy az EKB kérésére, illetve saját kezdeményezésére elnapolhatja a meghallgatást.
   (5)   Amennyiben a meghallgatásról értesített fél nem jelenik meg, a felülvizsgálati testület távollétében is eljárhat.
   15. cikk
   Bizonyítékok
   (1)   A kérelmező engedélyt kérhet a felülvizsgálati testülettől bizonyítékoknak írásbeli nyilatkozat, tanúbizonyítás, vagy szakértői bizonyítás formájában történő előterjesztésére.
   (2)   A kérelmező engedélyt kérhet a felülvizsgálati testülettől az írásbeli nyilatkozatot tett tanú vagy szakértő szóbeli meghallgatására. Az EKB is engedélyt kérhet a felülvizsgálati testülettől tanúnak vagy szakértőnek a meghallgatáson történő nyilatkozattételre való felkérésére.
   (3)   Engedély csak akkor adható, ha azt a felülvizsgálati testület a felülvizsgálat igazságos eldöntése érdekében szükségesnek tartja.
   (4)   A tanúkat vagy szakértőket a felülvizsgálati testület hallgatja meg. Az ilyen bizonyítást az engedélyezett idő alatt kell előterjeszteni. A kérelmező jogosult az EKB által felkért tanúkhoz vagy szakértőkhöz kérdéseket intézni, amennyiben az a felülvizsgálat igazságos eldöntése érdekében szükséges.
   IV. FEJEZET

      DÖNTÉSHOZATALI EJÁRÁS

   16. cikk
   A felülvizsgálatra vonatkozó vélemény
   (1)   A felülvizsgálati testület a kérdés sürgősségének megfelelő időszakon belül, de legkésőbb a kérelem kézhezvételét követő két hónapon belül véleményt ad a felülvizsgálatról.
   (2)   A vélemény javaslatot tartalmaz az eredeti határozat hatályon kívül helyezésére, egy azonos tartalmú határozattal történő felváltására, vagy egy módosított határozattal történő felváltására. Az utóbbi esetben a vélemény tartalmazza a szükséges módosításokra vonatkozó javaslatokat is.
   (3)   A vélemény a felülvizsgálati testület legalább három tagjának a többségével kerülhet elfogadásra.
   (4)   A véleményt írásban kell megadni és azt indoklással kell ellátni, valamint azt késedelem nélkül meg kell küldeni a felügyeleti testületnek.
   (5)   A vélemény a felügyeleti testületet illetve a Kormányzótanácsot nem köti.
   17. cikk
   Új határozattervezet készítése
   (1)   A felügyeleti testület értékeli a felülvizsgálati testület véleményét, és új határozattervezetet nyújt be a Kormányzótanácsnak. A felügyeleti testület értékelése nem korlátozódik a kérelmező által a felülvizsgálati kérelemben hivatkozott indokokra, az új határozattervezetre vonatkozó javaslatában más tényezőket is figyelembe vehet.
   (2)   A felügyeleti testület eredeti határozatot azonos tartalmú határozattal felváltó új határozattervezetét a felülvizsgálati testület véleményének kézhezvételétől számított tíz munkanapon belül kell megküldeni a Kormányzótanácsnak. A felügyeleti testület eredeti határozatot hatályon kívül helyező, vagy azt módosított határozattal felváltó új határozattervezetét a felülvizsgálati testület véleményének kézhezvételétől számított húsz munkanapon belül kell megküldeni a Kormányzótanácsnak.
   18. cikk
   Kézbesítés
   A felülvizsgálati testület véleményét, a felügyeleti testület által benyújtott új határozattervezetet, valamint a Kormányzótanács által elfogadott új határozatot a vonatkozó indoklással együtt a Kormányzótanáncs titkára kézbesíti.
   V. FEJEZET

      BÍRÓSÁGHOZ FORDULÁS

   19. cikk
   A Bírósághoz fordulás
   Ez a határozat nem jár a Bíróság előtti eljárás indítására vonatkozó, a Szerződésekben foglalt jog sérelmével.
   VI. FEJEZET

      ÁLTALÁNOS RENDELKEZÉSEK

   20. cikk
   Iratbetekintés
   (1)   A kérelmező védekezéshez való jogát teljes mértékben tiszteletben kell tartani. Ebből a célból, és az írásbeli felülvizsgálati kérelemnek a kérelmező által történt benyújtását követően a kérelmezőnek jogában áll betekinteni az EKB ügyiratába, amennyiben ez nem sérti az adott kérelmezőtől különböző jogi és természetes személyeknek az üzleti titkok védelmére irányuló jogos érdekét.
   (2)   Az ügyiratot az EKB felügyeleti eljárása során az EKB által kapott, készített vagy összeállított összes dokumentum alkotja, függetlenül az adathordozótól.
   (3)   Az ügyiratba való betekintés joga nem terjed ki a bizalmas információkra.
   (4)   E cikk alkalmazásában a bizalmas információk körébe tartozhatnak az EKB vagy az illetékes nemzeti hatóság belső dokumentumai; valamint az EKB és valamely illetékes nemzeti hatóság közötti, vagy az illetékes nemzeti hatóságok közötti levelezés.
   (5)   Ez a cikk nem gátolja meg az EKB-t abban, hogy felfedje és felhasználja a jogsértés bizonyításához szükséges információkat.
   (6)   Az EKB meghatározhatja, hogy az iratbetekintést a következő módon, illetve módokon lehet biztosítani, kellő figyelemmel a felek technikai lehetőségeire: a) CD-ROM-ok vagy bármely más elektronikus adathordozó, ideértve a jövőben elérhetővé váló adathordozókat is; b) a hozzáférhető ügyiratok fénymásolatának postai úton történő megküldése; c) a felek meghívása a hozzáférhető ügyiratokba az EKB irodáiban történő betekintésre.
   21. cikk
   Költségviselés
   (1)   A felülvizsgálat költsége a felülvizsgálat során felmerült ésszerű költségeket foglalja magában.
   (2)   A Kormányzótanács új határozatának kézbesítése után, illetve miután a kérelmező a felülvizsgálati kérelmét visszavonta, a felügyeleti testület javaslatot tesz arra vonatkozóan, hogy a költségek mekkora részét viselje a kérelmező. A kérelmező e vonatozásban észrevételeket tehet.
   (3)   Az írásbeli vagy szóbeli bizonyítékok benyújtása során, vagy a jogi képviselet tekintetében a kérelmezőnél felmerült bármely aránytalan költséget a kérelmezőnek kell viselnie.
   (4)   A kérelmező nem kötelezhető költségviselésre akkor, ha a felülvizsgálati kérelem eredményeképpen a Kormányzótanács hatályon kívül helyezi vagy módosítja az eredeti határozatot. Ez nem vonatkozik az írásbeli vagy szóbeli bizonyítékok benyújtása során, vagy a jogi képviselet tekintetében a kérelmezőnél felmerült bármely aránytalan költségre, amelyet a kérelmezőnek kell viselnie.
   (5)   A költségek viseléséről a Kormányzótanács az Európai Központi Bank eljárási szabályzatának (13 g.2) cikkében megállapított eljárással összhangban dönt.
   (6)   Amennyiben a határozat költségviselésről rendelkezik, azt húsz munkanapon belül kell megfizetni.
   22. cikk
   Titoktartás és szakmai titoktartás
   (1)   A felülvizsgálati testület tagjaira és póttagjaira – megbízatásuk lejártát követően is – a Központi Bankok Európai Rendszere és az Európai Központi Bank Alapokmányának 37. cikkében, valamint a megfelelő uniós jogi aktusokban előírt szakmai titoktartási követelmények vonatkoznak.
   (2)   A felülvizsgálati testület ülésein elhangzottak titkosak, kivéve, ha a Kormányzótanács felhatalmazza az EKB elnökét ezen ülések eredményeinek nyilvánosságra hozatalára.
   (3)   A felülvizsgálati testület által készített vagy birtokában lévő dokumentumok az EKB dokumentumainak minősülnek, és azokat az Európai Központi Bank eljárási szabályzatának (2) (23.3) cikkével összhangban kell minősíteni és kezelni.
   23. cikk
   Kiegészítő szabályok
   (1)   A felülvizsgálati testület kiegészítő szabályokat fogadhat el az ülései és a tevékenysége szabályozása céljából.
   (2)   A felülvizsgálati testület formanyomtatványokat és útmutatókat adhat ki.
   (3)   A felülvizsgálati testület által elfogadott kiegészítő szabályokról, formanyomtatványokról és útmutatókról jelentést kell küldeni a felügyeleti testületnek, valamint azokat az EKB honlapján közzé kell lenni.
   24. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Frankfurt am Mainban, 2014. április 14-én.

            az EKB elnöke

         Mario DRAGHI

      (1)  HL L 287., 2013.10.29., 63. o.

      (2)  HL L 80., 2004.3.18., 33. o.


title: 2014/45/EU: A Tanács határozata ( 2014. január 28. ) az Európai Gazdasági és Szociális Bizottság egy dán tagjának kinevezéséről

text:
               30.1.2014

               HU

               Az Európai Unió Hivatalos Lapja

               L 27/58

         A TANÁCS HATÁROZATA
   (2014. január 28.)
   az Európai Gazdasági és Szociális Bizottság egy dán tagjának kinevezéséről
   (2014/45/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a dán kormány által benyújtott jelölésre,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Sinne CONAN hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Anders LADEFOGED-et a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. január 28-án.

            a Tanács részéről

            az elnök

         G. STOURNARAS

      (1)  HL L 251., 2010.9.25., 8. o.


title: A Tanács 2003/659/IB határozata (2003. június 18.) a bűnözés súlyos formái elleni fokozott küzdelem céljából az Eurojust létrehozásáról szóló 2002/187/IB határozat módosításáról

text:
Fontos jogi nyilatkozat

|

32003D0659

Hivatalos Lap L 245 , 29/09/2003 o. 0044 - 0046

		A Tanács 2003/659/IB határozata(2003. június 18.)a bűnözés súlyos formái elleni fokozott küzdelem céljából az Eurojust létrehozásáról szóló 2002/187/IB határozat módosításárólAZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak 31. cikkére és 34. cikke (2) bekezdésének c) pontjára,tekintettel a Bizottság kezdeményezésére [1],tekintettel az Európai Parlament véleményére [2],tekintettel a Számvevőszék véleményére [3],mivel:(1) Az Eurojust az Európai Unióról szóló szerződés alapján létrehozott szerv, amely jelenleg az Európai Unió általános költségvetésének terhére részesül támogatásban. Következésképpen az Eurojust általános költségvetésből finanszírozott kiadásait az Európai Unió általános költségvetésére alkalmazandó közösségi szabályokkal és eljárásokkal, valamint az Európai Unióról szóló szerződés 41. cikkének (4) bekezdésével összhangban kell kezelni.(2) Ilyen feltételek mellett a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozat [4] egyes rendelkezéseit összhangba kell hozni az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel (a továbbiakban: általános költségvetési rendelet) [5].(3) Ezért a 2002/187/IB határozatot módosítani kell,A KÖVETKEZŐKÉPPEN HATÁROZOTT:1. cikkA 2002/187/IB határozat a következőképpen módosul:1. A 35., a 36. és a 37. cikk helyébe a következő szöveg lép:"35. cikkA költségvetés elkészítése(1) A testület, az igazgatási igazgató által készített előzetes tervezet alapján, minden évben kidolgozza az Eurojust következő pénzügyi évi bevételeinek és kiadásainak előirányzatát. A testület minden évben legkésőbb március 31-ig benyújtja a Bizottsághoz ezt a személyzeti tervet is magában foglaló előirányzatot.(2) Az előirányzat alapján a Bizottság – az Európai Unió előzetes általános költségvetési tervezetének keretében – javaslatot tesz az Eurojust éves támogatásának összegére, valamint állandó és ideiglenes munkaköreire, és ez irányú javaslatát a Szerződés 272. cikkével összhangban benyújtja a költségvetési hatósághoz.(3) A költségvetési hatóság engedélyezi az Eurojust részére nyújtandó támogatásra vonatkozó előirányzatot, és az Európai Közösségek tisztviselőinek és egyéb alkalmazottainak személyzeti szabályzata keretében meghatározza az Eurojust állandó és ideiglenes munkaköreit.(4) A pénzügyi év kezdete előtt az Eurojust testülete a költségvetési hatóság által e cikk (3) bekezdésével összhangban engedélyezett éves támogatás és munkakörök alapján elfogadja a 34. cikk (1) bekezdésének harmadik mondatában említett személyzeti tervet is magában foglaló, az Eurojust részére nyújtott különböző pénzügyi hozzájárulások és egyéb forrásokból származó pénzeszközök figyelembevételével kiigazított költségvetést.36. cikkA költségvetés végrehajtása és mentesítés(1) Az igazgatási igazgató engedélyezésre jogosult tisztviselőként hajtja végre az Eurojust költségvetését. A költségvetés végrehajtásáról a testületnek számol be.(2) Minden pénzügyi évet követően legkésőbb március 1-jéig az Eurojust számvitelért felelős tisztviselője az azon pénzügyi év költségvetési és pénzügyi irányításáról szóló beszámolóval együtt benyújtja a Bizottság számvitelért felelős tisztviselőjének az Eurojust előzetes beszámolóját. A Bizottság számvitelért felelős tisztviselője az általános költségvetési rendelet 128. cikkével összhangban elvégzi az egyes intézmények és decentralizált szervek tárgyévi előzetes beszámolóinak összevonását (konszolidációját).(3) Minden pénzügyi évet követően legkésőbb március 31-ig a Bizottság számvitelért felelős tisztviselője az azon pénzügyi év költségvetési és pénzügyi irányításáról szóló beszámolóval együtt benyújtja a Számvevőszékhez az Eurojust előzetes beszámolóját. Az előző pénzügyi év költségvetési és pénzügyi irányításáról szóló beszámolót az Európai Parlamenthez és a Tanácshoz is be kell nyújtani.(4) A Számvevőszék által az Eurojust előzetes beszámolójára tett észrevételek kézhezvételét követően az igazgatási igazgató saját hatáskörében az általános költségvetési rendelet 129. cikkének megfelelően elkészíti az Eurojust végleges beszámolóját, és véleményezés céljából benyújtja azt az Eurojust testületéhez.(5) Az Eurojust testülete véleményt ad az Eurojust végleges beszámolójáról.(6) Az igazgatási igazgató minden pénzügyi évet követően legkésőbb július 1-jéig benyújtja az Európai Parlamenthez, a Tanácshoz, a Bizottsághoz és a Számvevőszékhez az Eurojust végleges beszámolóját, valamint az Eurojust testületének azzal kapcsolatos véleményét.(7) A végleges beszámolót közzé kell tenni.(8) Az igazgatási igazgató minden évben legkésőbb szeptember 30-ig választ küld a Számvevőszéknek az említett szerv által tett észrevételekre vonatkozóan. Válaszát az Eurojust testületének is megküldi.(9) Az igazgatási igazgató, az Eurojust testületének és elnökének alárendelten eljárva, kérelemre az Európai Parlament rendelkezésére bocsátja az adott pénzügyi évre vonatkozó mentesítési eljárásnak az általános költségvetési rendelet 146. cikkének (3) bekezdése szerinti zavartalan lefolytatásához szükséges valamennyi információt.(10) Az Európai Parlament a minősített többséggel eljáró Tanács ajánlására legkésőbb az n + 2. év április 30-ig mentesíti az igazgatási igazgatót az n. év költségvetésének végrehajtására vonatkozó felelősség alól.37. cikkA költségvetésre alkalmazandó költségvetési rendelet(1) A testület a Bizottsággal folytatott konzultációt követően egyhangúlag fogadja el az Eurojust költségvetésére alkalmazandó pénzügyi szabályokat. Ezek a szabályok csak az Eurojust működéséhez kifejezetten szükséges esetben, a Bizottság előzetes jóváhagyásával térhetnek el az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendelettől [6]."2. A 38. cikk (1) bekezdésének a helyébe a következő szöveg lép:"(1) A feladatai végrehajtásához szükséges belső ellenőrzési rendszerek és eljárások bevezetése az engedélyezésre jogosult tisztviselő felelősségi körébe tartozik."2. cikkEz a határozat az Európai Unió Hivatalos Lapjában való kihirdetését követő hónap első napján lép hatályba.Kelt Luxembourgban, 2003. június 18-án.a Tanács részérőlaz elnökG. Drys[1] HL C 331. E, 2002.12.31., 67. o.[2] 2003. március 27-i vélemény (a Hivatalos Lapban még nem tették közzé).[3] HL C 285., 2002.11.21., 4. o.[4] HL L 63., 2002.3.6., 1. o.[5] HL L 248., 2002.9.16., 1. o., helyesbítés:HL L 25., 2003.1.30., 43. o.[6] HL L 357., 2002.12.31., 72. o., helyesbítés: HL L 2., 2003.1.7., 39. o.--------------------------------------------------


title: 2004/721/EK: Az Európai Parlament határozata (2004. április 21.) a Bizottságnak a hatodik, hetedik és nyolcadik Európai Fejlesztési Alap 2002. évre szóló költségvetésének végrehajtására vonatkozó felelősség alóli mentesítéséről

text:
               4.11.2004

               HU

               Az Európai Unió Hivatalos Lapja

               L 330/15

      AZ EURÓPAI PARLAMENT HATÁROZATA

   (2004. április 21.)
   a Bizottságnak a hatodik, hetedik és nyolcadik Európai Fejlesztési Alap 2002. évre szóló költségvetésének végrehajtására vonatkozó felelősség alóli mentesítéséről
   (2004/721/EK)

      A 2004. április 21-i határozatok csupán a 2002-es pénzügyi évre vonatkoznak, így nincsenek lefordítva magyar nyelvre.


title: 2012/518/EU: A Tanács határozata ( 2012. szeptember 24. ) a Régiók Bizottsága két ciprusi tagjának és három ciprusi póttagjának kinevezéséről

text:
               26.9.2012

               HU

               Az Európai Unió Hivatalos Lapja

               L 258/30

         A TANÁCS HATÁROZATA
   (2012. szeptember 24.)
   a Régiók Bizottsága két ciprusi tagjának és három ciprusi póttagjának kinevezéséről
   (2012/518/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a ciprusi kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Szávvasz ILJOFÓTU és Evjéniusz MIHAÍL hivatali idejének lejártát követően a Régiók Bizottsága két tagjának helye megüresedett. Andréasz MOJSZÉOSZ, Andréasz HADZILOIZU és Hristófísz ANTONÍU hivatali idejének lejártát követően a Régiók Bizottsága három póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Luíza MAVROMÁTI, Αντιδήμαρχος 'Εγκωμης

                           —

                           Luísz KUMENÍDISZ, Πρόεδρος Κ.Σ. Κάτω Λευκάρων

                     valamint

               b)

               póttagként:

                           —

                           Szávvasz VÉRGΑSZ, Δήμαρχος Πάφου

                           —

                           Glavkósz KARIÓLU, Δήμαρχος Κερύνειας

                           —

                           Jeórjiosz JAKÓVU, Πρόεδρος Κ.Σ. Αγίων Τριμιθιάς.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. szeptember 24-én.

            a Tanács részéről

            az elnök

         A. D. MAVROYIANNIS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács 2013/798/KKBP határozata ( 2013. december 23. ) a Közép-afrikai Köztársasággal szembeni korlátozó intézkedésekről

text:
               24.12.2013

               HU

               Az Európai Unió Hivatalos Lapja

               L 352/51

         A TANÁCS 2013/798/KKBP HATÁROZATA
   (2013. december 23.)
   a Közép-afrikai Köztársasággal szembeni korlátozó intézkedésekről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2013. december 16-án mély aggodalmának adott hangot a Közép-afrikai Köztársaságban fennálló helyzettel kapcsolatban.

               (2)

               Az Egyesült Nemzetek Biztonsági Tanácsa 2013. december 5-én elfogadta a 2127 (2013) sz. határozatot, amely fegyverembargót vezet be a Közép-afrikai Köztársasággal szemben.

               (3)

               Egyes intézkedések végrehajtásához további uniós fellépés szükséges,

         ELFOGADTA EZT A HATÁROZATOT:
   1. cikk
   (1)   A tagállamok állampolgárai részéről vagy a tagállamok területéről, illetve az azok lobogója alatt közlekedő vízi vagy légi járművek felhasználásával tilos a Közép-afrikai Köztársaság részére fegyvereket és bárminemű ezekkel kapcsolatos anyagot – attól függetlenül, hogy azok a tagállamok területéről származnak-e – értékesíteni, szállítani, átadni vagy kivinni, ideértve a fegyvereket és lőszereket, a katonai járműveket és felszereléseket, a katonai jellegű felszereléseket és a felsoroltak pótalkatrészeit.
   (2)   Tilos:

               a)

               bármely természetes vagy jogi személy, szervezet vagy szerv számára közvetve vagy közvetlenül, a Közép-afrikai Köztársaságban vagy a Közép-afrikai Köztársaságban való használatra technikai segítséget nyújtani, brókertevékenységet folytatni, illetve olyan egyéb szolgáltatást nyújtani – ideértve a felfegyverzett zsoldos személyzet rendelkezésre bocsátását is –, amely katonai tevékenységekhez vagy fegyverek és bárminemű ezekkel kapcsolatos anyag rendelkezésre bocsátásához, gyártásához, karbantartásához és használatához kapcsolódik, ideértve a fegyvereket és lőszereket, a katonai járműveket és felszereléseket, a katonai jellegű felszereléseket, valamint ezek pótalkatrészeit;

               b)

               bármely személy, szervezet vagy szerv számára közvetve vagy közvetlenül, a Közép-afrikai Köztársaságban vagy a Közép-afrikai Köztársaságban való használatra katonai tevékenységekkel kapcsolatos finanszírozást vagy pénzügyi támogatást nyújtani, beleértve különösen a fegyverek vagy azokhoz kapcsolódó felszerelések értékesítését, beszerzését, szállítását vagy kivitelét szolgáló, vagy a kapcsolódó technikai segítség, brókertevékenység és egyéb szolgáltatások nyújtására irányuló támogatásokat, kölcsönöket, exporthitel-biztosítást, biztosítást és viszontbiztosítást;

               c)

               tudatosan és szándékosan részt venni olyan tevékenységben, amelynek célja vagy hatása az a) vagy b) pontban említett tilalmak megkerülése.

         2. cikk
   (1)   Az 1. cikk nem vonatkozik:

               a)

               a kizárólag a közép-afrikai béke megszilárdítását elősegítő misszió (MICOPAX), a Közép-afrikai Köztársaságot támogató, afrikai vezetésű nemzetközi támogató misszió (MISCA), a Egyesült Nemzetek Integrált Béketeremtő Hivatala (BINUCA) és őregysége, az afrikai uniós regionális akciócsoport (AU-RTF), valamint a Közép-afrikai Köztársaságban állomásozó francia fegyveres erők általi használatra vagy ezek támogatására szánt fegyverek és kapcsolódó anyagok értékesítésére, szállítására, átadására vagy kivitelére;

               b)

               az Egyesült Nemzetek személyzete, az Unió vagy a tagállamok személyzete, a sajtó és a humanitárius szervezetek képviselői, a fejlesztési tevékenységekben részt vevők és a kapcsolódó személyzet által, kizárólag személyes használatra ideiglenesen a Közép-afrikai Köztársaságba exportált védőruházat – beleértve a golyóálló mellényeket és katonai sisakokat – értékesítésére, szállítására, átadására vagy kivitelére;

               c)

               a kizárólag a Sangha-folyó menti három nemzeti védett területen biztonsági szolgálatot teljesítő nemzetközi őrjáratok általi, az orvvadászattal és orvhalászattal, az elefántcsont- és fegyvercsempészettel valamint a Közép-afrikai Köztársaság nemzeti jogszabályaival vagy nemzetközi jogi kötelezettségeivel ellentétes egyéb tevékenységekkel szembeni védelem céljából történő használatra szánt kézi fegyverek és kapcsolódó anyagok értékesítésére, szállítására, átadására vagy kivitelére.

         (2)   Az 1. cikk nem vonatkozik:

               a)

               a kizárólag humanitárius vagy védelmi célt szolgáló, halált nem okozó katonai felszerelések értékesítésére, szállítására, átadására vagy kivitelére, valamint a kapcsolódó technikai segítségnyújtásra;

               b)

               olyan fegyverek vagy halált okozó egyéb kapcsolódó felszerelések értékesítésére, szállítására, átadására vagy kivitelére a Közép-afrikai Köztársaság biztonsági erői számára, amelyek kizárólagos rendeltetése a Közép-afrikai Köztársaságban a biztonsági ágazat reformjának támogatása vagy annak keretében történő használata;

               c)

               fegyverek és kapcsolódó felszerelések értékesítésére, szállítására, átadására vagy kivitelére, valamint a kapcsolódó technikai vagy pénzügyi segítségnyújtásra, a személyzetet is beleértve,

         amennyiben azt a 2127 (2013) ENSZ BT-határozat 57. pontja értelmében létrehozott bizottság előzetesen jóváhagyta.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2013. december 23-án.

            a Tanács részéről

            az elnök

         L. LINKEVIČIUS


title: A Tanács 2011/172/KKBP határozata ( 2011. március 21. ) az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről

text:
               22.3.2011

               HU

               Az Európai Unió Hivatalos Lapja

               L 76/63

         A TANÁCS 2011/172/KKBP HATÁROZATA
   (2011. március 21.)
   az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               Az Európai Unió 2011. február 21-én kijelentette, hogy kész támogatni Egyiptomban a jogállamiságon, valamint az emberi jogok és az alapvető szabadságok teljes körű tiszteletben tartásán alapuló polgári és demokratikus kormányzásra való békés és rendezett átállást, valamint egy olyan gazdaság létrehozását, amely erősíti a társadalmi kohéziót és előmozdítja a növekedést.

               (2)

               Ezzel összefüggésben korlátozó intézkedéseket kell bevezetni az egyiptomi állami pénzeszközök hűtlen kezeléséért felelősnek minősülő személyekkel szemben, akik megfosztják az egyiptomi népet a gazdaságuk és társadalmuk fenntartható fejlődéséből származó előnyöktől, és gyengítik a demokrácia kibontakozását az országban.

               (3)

               Egyes intézkedések végrehajtásához az Unió további fellépése szükséges,

         ELFOGADTA EZT A HATÁROZATOT:
   1. cikk
   (1)   Be kell fagyasztani a mellékletben felsorolt, Egyiptom állami pénzeszközeinek hűtlen kezeléséért felelősnek minősülő személyekhez, valamint a hozzájuk kapcsolódó természetes és jogi személyekhez, illetve szervezetekhez tartozó, tulajdonukat képező, általuk birtokolt vagy ellenőrzött valamennyi pénzeszközt és gazdasági forrást.
   (2)   A mellékletben felsorolt természetes és jogi személyek, szervezetek vagy szervek rendelkezésére vagy javára – sem közvetve, sem közvetlenül – semmiféle pénzeszköz vagy gazdasági forrás nem bocsátható.
   (3)   A hatáskörrel rendelkező tagállami hatóságok az általuk megfelelőnek ítélt feltételekkel engedélyezhetik egyes befagyasztott pénzeszközök vagy gazdasági források felszabadítását vagy rendelkezésre bocsátását, annak megállapítását követően, hogy a pénzeszközök vagy gazdasági források:

               a)

               a mellékletben felsorolt természetes személyek és eltartott családtagjaik alapvető kiadásainak fedezéséhez szükségesek, beleértve az élelmiszereket, a lakbér vagy jelzáloghitel, a gyógyszerek és az orvosi ellátás, az adók, a biztosítási díjak és a közüzemi díjak kifizetését;

               b)

               kizárólag ésszerű mértékű szakértői díjak, illetve jogi szolgáltatásokhoz kapcsolódóan felmerült kiadások fedezésére szolgálnak;

               c)

               kizárólag a befagyasztott pénzeszközök vagy gazdasági források szokásos kezelési vagy fenntartási költségeinek, illetve szolgáltatási díjainak kiegyenlítésére szolgálnak; vagy

               d)

               rendkívüli kiadások fedezéséhez szükségesek, feltéve, hogy a hatáskörrel rendelkező hatóságok az engedély megadását megelőzően legalább két héttel tájékoztatták a többi tagállam hatáskörrel rendelkező hatóságát és a Bizottságot azon indokokról, amelyek alapján úgy ítélik meg, hogy az adott estre vonatkozó engedélyt meg kell adni.

         A tagállamok tájékoztatják a többi tagállamot és a Bizottságot az e bekezdés alapján megadott engedélyekről.
   (4)   Az (1) bekezdéstől eltérve, a tagállamok hatáskörrel rendelkező hatóságai engedélyezhetik egyes befagyasztott pénzeszközök vagy gazdasági források felszabadítását, amenynyiben teljesülnek a következő feltételek:

               a)

               az adott pénzeszközök vagy a gazdasági források az (1) bekezdésben felsorolt természetes vagy jogi személy, szervezet vagy szerv mellékletbe történő felvételének időpontját megelőzően keletkezett bírósági, közigazgatási vagy választottbírósági határozaton alapuló zálogjog, vagy a szóban forgó időpontot megelőzően hozott bírósági, közigazgatási vagy választottbírósági határozat hatálya alá tartoznak;

               b)

               az adott pénzeszközöket vagy a gazdasági forrásokat kizárólag ilyen zálogjoggal biztosított vagy ilyen határozatban érvényesként elismert követelések teljesítésére fogják használni, az ilyen követelésekkel rendelkező személyek jogai tekintetében irányadó törvényekben és rendelkezésekben meghatározott korlátokon belül;

               c)

               a zálogjog vagy a határozat nem a mellékletben felsorolt személy, szervezet vagy szerv előnyére szolgál; és

               d)

               a zálogjog vagy a határozat elismerése nem ellentétes az érintett tagállam közrendjével.

         Az érintett tagállam tájékoztatja a többi tagállamot és a Bizottságot az e bekezdés alapján megadott engedélyekről.
   (5)   Az (1) bekezdés nem akadályozza meg a felsorolt természetes vagy jogi személyt, szervezetet vagy szervet abban, hogy a mellékletbe vétele időpontját megelőzően vállalt szerződéses fizetési kötelezettségének eleget tegyen, feltéve, hogy az érintett tagállam megállapította, hogy a kifizetést – akár közvetlenül, akár közvetve – nem az (1) bekezdésben említett valamely személy, szervezet vagy szerv kapja.
   (6)   A (2) bekezdés nem alkalmazandó a befagyasztott számlák alábbi növekményeire:

               a)

               kamatok, vagy az említett számlákon jelentkező egyéb hozamok; vagy

               b)

               olyan szerződések, megállapodások vagy kötelezettségek alapján esedékes kifizetésekre, amelyeket azt megelőzően kötöttek meg, vagy amelyek azt megelőzően keletkeztek, hogy ezekre a számlákra az (1) és (2) bekezdésben foglalt intézkedések vonatkoznak;

         feltéve, hogy e kamatok, egyéb hozamokra és kifizetésekre továbbra is az (1) bekezdésben foglalt intézkedés vonatkozik.
   2. cikk
   (1)   Valamely tagállamnak vagy az Unió külügyi és biztonságpolitikai főképviselőjének a javaslata alapján a Tanács határoz a mellékletben foglalt jegyzék létrehozásáról és módosításáról.
   (2)   A Tanács – amennyiben a cím ismert, közvetlenül, egyéb esetben pedig értesítés közzététele útján – közli az (1) bekezdésben említett határozatát és a jegyzékbe vétel okait az érintett természetes vagy jogi személlyel, szervezettel vagy szervvel, lehetővé téve számára, hogy észrevételeket tegyen.
   (3)   Amennyiben észrevételt vagy új érdemi bizonyítékot nyújtanak be, a Tanács felülvizsgálja az (1) bekezdésben említett határozatát, és erről értesíti az érintett személyt, szervezetet vagy szervet.
   3. cikk
   (1)   A mellékletnek tartalmaznia kell a jegyzékben felsorolt, az 1. cikk (1) bekezdésében említett természetes és jogi személyek, szervezetek és szervek jegyzékbe vételének okait.
   (2)   A mellékletnek tartalmaznia kell továbbá az érintett természetes és jogi személyek, szervezetek és szervek azonosításához szükséges adatokat, amennyiben azok rendelkezésre állnak. Személyek esetében ilyen adat lehet a név – beleértve az álneveket is –, a születési idő és hely, az állampolgárság, az útlevél és a személyazonosító okmány száma, a nem, a cím – amennyiben ismert –, valamint a beosztás vagy a foglalkozás. Jogi személyek, szervezetek és szervek esetében ilyen adat lehet a név, a bejegyzés helye és ideje, a nyilvántartási szám és a székhely.
   4. cikk
   Annak érdekében, hogy az 1. cikk (1) és (2) bekezdésében említett intézkedések a legnagyobb hatást fejtsék ki, az Unió arra ösztönzi a harmadik országokat, hogy fogadjanak el az e határozatban foglaltakhoz hasonló korlátozó intézkedéseket.
   5. cikk
   Ez a határozat az elfogadásának napján lép hatályba.
   Ezt a határozatot 2012. március 22-ig kell alkalmazni.
   Ezt a határozatot folyamatosan felül kell vizsgálni. Ez a határozat szükség szerint meghosszabbítható vagy módosítható, amennyiben a Tanács úgy ítéli meg, hogy a célkitűzései nem teljesültek.

      Kelt Brüsszelben, 2011. március 21-én.

            a Tanács részéről

            az elnök

         C. ASHTON

      MELLÉKLET

         Az 1. cikkben említett természetes és jogi személyek, szervezetek és szervek jegyzéke

                  Név
                  (és névváltozatok)

                  Azonosító adatok

                  A jegyzékbe vétel indoka

                  1.

                  Mohamed Hosni Elsayed Mubarak

                  Az Egyiptomi Arab Köztársaság egykori elnöke.
                  Születési idő: 1928.5.4.
                  Neme: férfi

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  2.

                  Suzanne Saleh Thabet

                  Mohamed Hosni Elsayed Mubaraknak, az Egyiptomi Arab Köztársaság egykori elnökének házastársa.
                  Születési idő: 1941.2.28.
                  Neme: nő

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  3.

                  Alaa Mohamed Hosni Elsayed Mubarak

                  Mohamed Hosni Elsayed Mubaraknak, az Egyiptomi Arab Köztársaság egykori elnökének fia.
                  Születési idő: 1960.11.26.
                  Neme: férfi

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  4.

                  Heidy Mahmoud Magdy Hussein Rasekh

                  Alaa Mohamed Hosni Elsayed Mubaraknak, az Egyiptomi Arab Köztársaság egykori elnöke fiának a házastársa.
                  Születési idő: 1971.10.5.
                  Neme: nő

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  5.

                  Gamal Mohamed Hosni Elsayed Mubarak

                  Mohamed Hosni Elsayed Mubaraknak, az Egyiptomi Arab Köztársaság egykori elnökének fia.
                  Születési idő: 1963.12.28.
                  Neme: férfi

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  6.

                  Khadiga Mahmoud El Gammal

                  Gamal Mohamed Hosni Elsayed Mubaraknak, az Egyiptomi Arab Köztársaság egykori elnöke fiának a házastársa.
                  Születési idő: 1982.10.13.
                  Neme: nő

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  7.

                  Ahmed Abdelaziz Ezz

                  Korábbi parlamenti képviselő.
                  Születési idő: 1959.1.12.
                  Neme: férfi

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  8.

                  Abla Mohamed Fawzi Ali Ahmed

                  Ahmed Abdelaziz Ezz házastársa.
                  Születési idő: 1963.1.31.
                  Neme: nő

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  9.

                  Khadiga Ahmed Ahmed Kamel Yassin

                  Ahmed Abdelaziz Ezz házastársa.
                  Születési idő: 1959.5.25.
                  Neme: nő

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  10.

                  Shahinaz Abdel Aziz Abdel Wahab Al Naggar

                  Ahmed Abdelaziz Ezz házastársa.
                  Születési idő: 1969.10.9.
                  Neme: nő

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  11.

                  Ahmed Alaeldin Amin Abdelmaksoud Elmaghraby

                  Korábbi lakásügyi, közüzemi és városfejlesztési miniszter.
                  Születési idő: 1945.5.16.
                  Neme: férfi

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  12.

                  Naglaa Abdallah El Gazaerly

                  Ahmed Alaeldin Amin Abdelmaksoud Elmaghraby házastársa.
                  Születési idő: 1956.6.3.
                  Neme: nő

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  13.

                  Rachid Mohamed Rachid Hussein

                  Korábbi kereskedelmi és ipari miniszter.
                  Születési idő: 1955.2.9.
                  Neme: férfi

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  14.

                  Hania Mahmoud Abdel Rahman Fahmy

                  Rachid Mohamed Rachid Hussein házastársa.
                  Születési idő: 1959.7.5.
                  Neme: nő

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  15.

                  Mohamed Zohir Mohamed Wahed Garrana

                  Korábbi idegenforgalmi miniszter.
                  Születési idő: 1959.2.20.
                  Neme: férfi

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  16.

                  Jaylane Shawkat Hosni Galal Eldin

                  Mohamed Zohir Mohamed Wahed Garrana házastársa.
                  Születési idő: 1960.1.8.
                  Neme: nő

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  17.

                  Amir Mohamed Zohir Mohamed Wahed Garrana

                  Mohamed Zohir Mohamed Wahed Garrana fia.
                  Születési idő: 1990.9.21.
                  Neme: férfi

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  18.

                  Habib Ibrahim Habib Eladli

                  Korábbi belügyminiszter.
                  Születési idő: 1938.3.1.
                  Neme: férfi

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.

                  19.

                  Elham Sayed Salem Sharshar

                  Habib Ibrahim Eladli házastársa.
                  Születési idő: 1963.1.23.
                  Neme: nő

                  Olyan személy, aki ellen az állami pénzeszközök hűtlen kezeléséért az egyiptomi hatóságok bírósági eljárást folytatnak az ENSZ korrupció elleni egyezménye alapján.


title: 2012/695/EU: A Tanács határozata ( 2012. november 7. ) az Európai Gazdasági és Szociális Bizottság egy egyesült királysági tagjának kinevezéséről

text:
               9.11.2012

               HU

               Az Európai Unió Hivatalos Lapja

               L 310/51

         A TANÁCS HATÁROZATA
   (2012. november 7.)
   az Európai Gazdasági és Szociális Bizottság egy egyesült királysági tagjának kinevezéséről
   (2012/695/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel az egyesült királysági kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU határozatot (1).

               (2)

               Sukhdev SHARMA hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Richard BALFE-t a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. november 7-én.

            a Tanács részéről

            az elnök

         A. D. MAVROYIANNIS

      (1)  HL L 251., 2010.9.25., 8. o.